** ROMÂNIA**

 **JUDEŢUL NEAMŢ**

 **CONSILIUL LOCAL DULCEŞTI**

 **HOTĂRÂRE**

**privind aprobarea programului de aprovizionare a populației**

**cu produse agroalimentare raționalizate în caz de mobilizare**

 **CONSILIUL LOCAL AL COMUNEI DULCEŞTI, JUDEŢUL NEAMŢ;** Având în vedere prevederile:

Art.10 și 11 din Legea nr.477/2003 privind pregătirea economiei naționale și a teritoriului pentru apărare, cu modificările și completările ulterioare;

Art.11 alin.(2) din Normele metodologice de aplicare a Legii nr.477/2003 privind pregătirea economiei naționale și a teritoriului pentru apărare, aprobate prin H.G. nr. 370/2004;

Hotărârea nr.0015/2021 privind Planul de mobilizare a economiei naționale pentru apărare, valabil în perioada 2021 – 2024;

Ordinul nr. 109 din 21 ianuarie 2003 pentru aprobarea Normelor privind elaborarea programelor de desfacere a mărfurilor prin introducerea sistemului de distribuire către populaţie a principalelor produse alimentare şi nealimentare pe bază de raţii şi cartele, în caz de mobilizare sau de război, emis de oficiul central de stat pentru probleme speciale,

Adresa nr.239NT/19.02.2025 a Structurii Teritoriale pentru Probleme Speciale Neamț, înregistrată la Comuna Dulcești, județul Neamț, cu nr.1385/24.02.2025;

Adresa nr.241NT/19.02.2025 a Structurii Teritoriale pentru Probleme Speciale Neamț, înregistrată la Comuna Dulcești, județul Neamț, cu nr.1403/25.02.2025;

Adresa nr.416NT/06.03.2025 a Structurii Teritoriale pentru Probleme Speciale Neamț, înregistrată la Comuna Dulcești, județul Neamț, cu nr.1746/06.03.2025;

 Examinând Referatul de aprobare nr. 1999/18.03.2025, a domnului Cucu Paul-Daniel, primarul comunei Dulcești, județul Neamț, precum și raportul compartimentului de specialitate nr. 2000/18.03.2025;

Luând act de raportul comisiei de specialitate din cadrul Consiliului Local al Comunei Dulcești, județul Neamț;

 În temeiul dispoziţiilor art.129 alin. (1), art.139 alin.(1) și a art. 196 alin (1) lit.a, din Ordonanța Guvernului nr. 57 din 2019 privind Codul administrativ, cu modificările și completările ulterioare

**HOTĂRĂŞTE:**

 **Art.1.** – Se aprobă programul de aprovizionare a populației cu produse agroalimentare raționalizate în caz de mobilizare, potrivit anexei nr.1 care face parte integrantă din prezenta hotărâre.

 **Art.2.** – Prezenta hotărâre se comunică, prin intermediul secretarului, în termenul prevăzut de lege, primarului și prefectului județului și se aduce la cunoștință publică prin afișarea la sediul primăriei, precum si pe site-ul [www.comunadulcesti.ro](http://www.comunadulcesti.ro).

**PREŞEDINTE DE ŞEDINŢĂ**

**BLAJ PETRONEL**

Nr. 24 **Contrasemnează pentru legalitate,**

Din 19.03.2025 **Secretar general al comunei**

 **ADOBRIŢEI MIOARA CRISTINA**